bolesti po operácii
Som po operacii zlomenej klucnej kosti uz 3mes.a mam velke bolesti pri spanku abo zatazeni,lieky na bolest mi nezaberaju,uzivam na bolest Flector rapid 50mg. Ake silnejsie lieky abo mast si mam predpisat?Dakujem
Dobrý deň,
ďakujeme za Vašu otázku.
Liek Flector obsahuje liečivo diklofenak, ktorý patrí do skupiny liekov označovaných ako nesteroidové protizápalové liečivá (NSAID). Liek sa používa na úľavu od bolesti, a súčasne zmierňuje prejavy zápalu a znižuje horúčku. Počas podávania lieku Flector sa neodporúča kombinácia s liečivami zo skupiny nesteroidových antiflogistík (ibuoprofén, kyselina acetylsalicylová, diklofenak, naproxen), kde je možné zvýšenie nežiaducich účinkov oboch liečiv, ako napríklad zvýšené riziko gastrointestinálnych vredov a krvácania. Vhodnejšou voľbou môže byť liek
Valetol
, ktorý obsahuje propyfenazón, paracetamol a kofeín. Krátkodobé súčasné užívanie je možné, pričom je potrebné zachovávať medzi uvedenými liekmi časový rozostup 4 až 6 hodín.
Silnejšie lieky od bolesti sú viazané lekárskym predpisom a o ich správnom výbere a užívaní rozhoduje výlučne predpisujúci lekár. Z tohto dôvodu v prípade trvania bolesti je potrebné opätovne navštíviť lekára.
Prajem skorú úľavu od bolesti.
S pozdravom
Mgr. Emma Halás Haluščíková